cyanic-selkie/wikianc huggingface dataset:
Mekarjaya, Bayongbong
Mekarjaya merupakan sebuah desa yang terletak dalam (daerah) kecamatan Bayongbong, Kabupaten Garut, Provinsi Jawa Barat, Indonesia.
Rozseč nad Kunštátem
Rozseč nad Kunštátem merupakan sebuah kampung dan kawasan perbandaran yang terletak di daerah Blansko, wilayah Moravia Selatan, Republik Czech.
Mekarjaya, Bayongbong
Poskod
Poskod yang digunakan di Mekarjaya adalah 44162. Terdapat 17 buah desa di dalam daerah kecamatan Bayongbong.
Sekolah Jenis Kebangsaan (C) Chung Hua, Sungai Jernang
Sekolah Jenis Kebangsaan (C) Chung Hua Sungai Jernang atau nama ringkasnya SJK Chung Hua Sg Jernang, merupakan sebuah Sekolah jenis kebangsaan Cina yang terletak di D/A Ppd Samarahan, Jalan Dato Mohd Musa.
Pada 2009, Sekolah Jenis Kebangsaan (C) Chung Hua Sungai Jernang memiliki 78 pelajar lelaki dan 78 pelajar perempuan, menjadikan jumlah keseluruhan murid seramai 156 orang. Ia mempunyai seramai 13 orang guru.2009
Sejarah
Akai
Kampung Batu Bakar
Kampung Batu Bakar boleh merujuk pada beberapa perkara, antaranya adalah:-
Villargent
Villargent ialah komun di jabatan Haute-Saône di Perancis.
Lapangan Terbang General Freire
Lapangan Terbang General Freire adalah sebuah lapangan terbang yang terletak di bandar General Freire, Chile.
Saint-Broing
Saint-Broing ialah komun di jabatan Haute-Saône di Perancis.
Nurpur
Nurpur ialah sebuah bandar perbandaran ("kerajaan tempatan") dalam daerah Kangra di negeri Himachal Pradesh, India.
Demografik 2001
Menurut bancian India pada tahun 2001, Nurpur memiliki bilangan penduduk seramai 9,045. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.
Pendidikan 2001
Menurut bancian India pada tahun 2001 Nurpur memiliki kadar pendidikan (kebolehan membaca) 78%, melebihi kadar purata kebangsaan 59.5%; dengan 54% lelaki dan 46% wanita mampu membaca. 11% dari populasi berusia di bawah 6 tahun. (2001)
Podhradí (Daerah Jičín)
Podhradí merupakan sebuah kampung dan kawasan perbandaran yang terletak di daerah Jičín, wilayah Hradec Králové
Skala (kumpulan muzik)
Kumpulan Skala merupakan sebuah kumpulan pemuzik dan penyanyi yang berasal dari Malaysia. Kumpulan ini menyampaikan lagu-lagu Melayu.
Kubisme
thumb|Potret [[Pablo Picasso, pelopor gaya kubisme, oleh Juan Gris (1912), cat atas kanvas, 93.3 x 74.4 sm, Institut Seni Chicago.]]
Skala (kumpulan muzik)
Ahli-ahli
Vokal Nan Gitar Yan Bass Boy Drum Jaka
Kubisme
Gaya seni ini dipelopori Pablo Picasso dan Georges Braque, sebelum dikembangkan Jean Metzinger, Albert Gleizes, Robert Delaunay, Henri Le Fauconnier dan Fernand Léger. ia dicetuskan antaranya pemaparan ruang bentuk tiga dimensi yang terselah pada karya-karya seni Paul Cézanne.
Karya ini dianggap sebagai pergerakan seni paling berpengaruh pada abad ke-20 terutamanya di Eropah sehingga mengilhamkan pergerakan seni berkaitan dalam bidang muzik, sastera dan seni bina.
Riwaq (arked)
Riwaq (atau rivaq, رواق) ialah arked atau serambi anjung yang terbuka pada sekurang-kurangnya satu sisi. Riwaq merupakan satu unsur seni bina dalam seni bina Islam dan juga reka bentuk laman Islam.
Riwaq sering bertindak sebagai ruang transisi di antara ruang dalaman dan rungan luaran. Sebagai sebuah struktur serambi anjung, riwaq menyediakan perteduhan dan pengubahsuaian buat sinar matahari dalam iklim-iklim panas, dan perlindungan daripada hujan di mana-mana jua.
Arked
Sebagi satu unsur arked binaan ini sering kali dikelilingi dan mengehadkan laman masjid-masjid dan juga madrasah. Ruang ini digunakan buat tempat beredar, bertemu dan berihat, dan juga untuk bertawaf. Unsur arked ini juga terdapat pada laluan bazar-bazar yang besar.
Contoh
Contoh-contoh riwaq termasuk:
Futurisme
Futurism (Futurismo) merupakan suatu gerakan seni dan masyarakat yang wujud di Itali pada abad ke-20, di mana motif dan unsur gaya ini sangat menumpukan kepada kemajuan teknologi dan pembangunan ketamadunan manusia yang muda dan pesat. Ia dibangunkan sebagai tujuan membebaskan semangat negara Itali daripada beban dialami hasil pergolakan politik yang berlaku dalam negara tersebut pada ketika itu. Antara tokoh terutamanya adalah Filippo Tommaso Marinetti, Umberto Boccioni, Carlo Carrà, Fortunato Depero, Gino Severini, Giacomo Balla dan Luigi Russolo. Ia memuliakan kemodenan dan mencapai untuk membebaskan Itali dari keberatan zaman dahulunya. Ia telah diterpengaruh oleh Kubisme. Antara karya Futurisme yang paling penting adalah Manifesto of Futurism karya Marinetti, patung pahat Unique Forms of Continuity in Space karya Boccioni, lukisan Abstract Speed + Sound karya Balla, dan The Art of Noises karya Russolo.
Walaupun ia terutamanya fenomena yang dihasil oleh Itali, terdapat pelbagai gerakan yang selari dengannya yang boleh dijumpai di Britain dan Rusia, di mana sesetengah ahli Futuris Rusia kemudian menubuhkan kumpulan seninya sendiri; negara lain pun juga terdapat beberapa Futuris atau mempunyai gerakan yang terinspirasi oleh Futurisme. Ahli Futuris telah mengamal dalam semua bidang seni; termasuklah lukisan, pahatan, tembikan, rekabentuk grafik, rekabentuk industri, rekabentuk dalaman, rekabentuk bandar, teater, filem, fesyen, tekstil, kesusasteraan, muzik, seni bina, dan juga masakan.
Sehingga satu tahap, Futurisme mempengaruh gerakan seni Art Deco, Construktivisme, Surrealisme, dan Dada, dan ke tahap lebih besar, Presisionisme, Rayonisme, dan Vortisisme
Futurisme Itali
Futurisme adalah satu gerakan avant-garde yang ditubuhkan di Milan pada tahun 1909 oleh seorang penyair berbangsa Itali yang bernama Filippo Tommaso Marinetti. Marinetti mencetuskan gerekan ini dalam karyanya Manifesto of Futurism, yang dia menerbitkan pada kali pertama pada tarikh 5 February 1909 dalam La gazetta dell'Emilia, sebuah artikel yang pula dihasilkan semula dalam surat khabar harian Perancis Le Figaro pada hari Sabtu 20 February 1909. Pada masa yang tidak lama, dia pula di sertai oleh beberapa ahli seni lukisan, iaitu Umberto Boccioni, Carlo Carrà, Giacomo Balla, Gino Severini, dan penggubah lagu Luigi Russolo. Marinetti meluahkan perasaan kebencian yang amat kuat kepada apa-apa yang berzaman dahulu, terutamanya tradisi politik dan senian. "Kami tidak mahu apa kemana dengannya, zaman dahulu itu", dia menulis, "kami, ahli Futuris yang muda dan kuat!" Ahli Futuris mengagumi pesatan, kemudaaan dan pengganasan, dan teknologi moden seperti kereta, kapal terbang, dan bandar berindustri, semua darinya mewakili kemenangan manusia melebihi alam, dan mereka juga merupakan ahli nasionalis yang bersemangat. Mereka menolak kepercayaan berzaman dahulu dan semua tiruan, memuji keaslian, "walau bagaimana berani, walau bagaimana ganas", menanggung "comotan kegilaan" dengan secara bangga, menuduh kritik senian sebagai tidak berguna, memberontak terhadap keharmonian dan cita rasa elok, menepikan semua tema daripada seni yang berdahulu, dan memulia dalam bidang sains.
Penerbitan manifesto adalah satu ciri daripada Futurisme, dan ahli Futuris (biasanya diketuai atau digesa oleh Marinetti) menulisnya dalam banyak topik, termasuklah lukisan, seni bina, muzik, kesusateraan, fotografi, agama, wanita, fesyen dan masakan.
Salasilah keluarga Umar al-Khattab
Rencana ini memaparkan salasilah keluarga Umar bin al-Khaṭṭāb (s. 584 – 644), juga dikenali sebagai ʿUmar al-Fārūq ("pembeza antara yang hak dan yang salah") asal Bani Adi, daripada bani Quraisy. Beliau ialah sahabat Nabi Muhammad, dan menjadi Khulafa al-Rasyidin kedua (634 – 644) selepas kematian daripada Abu Bakar as-Siddiq. Ramai saudara-mara Umar dari generasi yang sama juga ialah sahabat nabi, termasuk anak-anak Umar.
Samaratungga
Samaratungga (mangkat 833) ialah Raja Dinasti Sailendra yang keempat dan juga Maharaja Srivijaya. Baginda mengahwini Dewi Tara, puteri Sri Dharmasetu daripada Kerajaan Srivijaya dan mewarisi takhta Srivijaya kemudiannya selepas kemangkatan Sri Dharmasetu. Baginda juga mewarisi takhta dari bapanya, Indra, yang mangkat pada tahun 812, dan memerintah Kerajaan Mataram Kuno selama 21 tahun antara tahun-tahun 812 hingga 833. Pada masa pemerintahannya, Candi Borobudur, sebuah candi agama Buddha yang terbesar di dunia, selesai dibina.
Samaratungga mempunyai dua orang anak, iaitu Putera Balaputradewa dan Puteri Pramodhawardhani. Pramodhawardhani yang bernikah dengan Rakai Pikatan, raja Mataram Kuno daripada Dinasti Sanjaya, kemudian mewarisi bapanya pada tahun 833 apabila Rakai Pikatan merampas takhta daripada Balaputradewa yang merupakan pewaris raja yang sah.
Selokan
thumb| Selokan kering di padang pasir berhampiran [[Tamchy, Kyrgyzstan. Anak sungai yang mungkin mengalir di sepanjang jurang pada masa lalu telah dialihkan ke aryk selari.]] Di tanah xerik, selokan ialah lembah berbentuk V yang dalam yang terbentuk oleh hakisan. Ia mungkin berisi aliran kecil atau anak sungai yang sudah kering dan biasanya lebih besar dari ukuran galur. Hujan lebat secara tiba-tiba yang turun di hulu sungai boleh mengakibatkan banjir kilat di dasar selokan.
Batuan, Sukawati
Poskod
Poskod yang digunakan di Batuan adalah 80582. Terdapat 12 buah desa/kelurahan di dalam daerah kecamatan Sukawati.
Kampung Batu Bakar, Bahau
Kampung Batu Bakar (sebenarnya: Kampung Bakar Batu) merupakan sebuah kampung yang terletak di Bahau, dalam Negeri Sembilan, iaitu sebuah negeri di Malaysia.
Poskod
Poskod yang digunakan di Kampung Batu Bakar, Bahau, Negeri Sembilan ialah 72100.
Sukaharja, Warung Kiara
Sukaharja merupakan sebuah desa yang terletak dalam (daerah) kecamatan Warung Kiara, Kabupaten Sukabumi, Provinsi Jawa Barat, Indonesia.
Pramodhawardhani
Pramodhawardhani (maut 856) ialah penguasa Dinasti Syailendra yang kelima. Beliau mewarisi bapanya, Samaratungga, yang mangkat pada tahun 833, dan memerintah Kerajaan Mataram Kuno selama 23 tahun antara tahun-tahun 833 hingga 856.
Badrul Hisham Abdullah
Badrul Hisham Abdullah merupakan ahli politik Malaysia berbangsa Melayu yang juga Ahli Dewan Negeri Pelabuhan Klang dari parti UMNO semenjak 1 Mei 2010.
Yong Soo Heong
Datuk Yong Soo Heong merupakan Ketua Pengarang Bernama.
Badrul Hisham Abdullah
Kemarahan rakyat tempatan
Beliau yang merupakan wakil rakyat Parti Keadilan Rakyat (PKR) jarang-jarang turun padang dan berjumpa dengan pemimpin setempat apatah lagi mengambil tahu masalah yang dihadapi penduduk-penduduk kampung di bawah tanggungjawabnya.Sebagai contoh, tindakan Badrul Hisham yang mungkir janji kerana tidak hadir merasmikan Karnival Sukaneka Rakyat Pelabuhan Klang anjuran pejabatnya sendiri dan keputusannya membatalkan hari kedua dan ketiga karnival itu pada saat-saat akhir begitu mengecewakan dan menimbulkan kemarahan para peserta karnival termasuk ketua-ketua kampung.
Desas desus menyertai UMNO
Beliau dikatakan tidak berpuas hati dengan pentadbiran kerajaan negeri pimpinan PKR, DAP dan PAS oleh itu dikaitkan akan menyertai UMNO tetapi dinafikan oleh beliau. Berikutan daripada desas desus tersebut, Parti Keadilan Rakyat (PKR) Selangor menyarankan Ahli Dewan Udangan Negeri (ADUN) Pelabuhan Klang, Badrul Hisham Abdullah (gambar) melepaskan jawatannya sekiranya tidak lagi mampu memberikan perkhidmatan sebagai wakil rakyat.
Keluar dari PKR
Pada 29 Oktober 2009, beliau mengisytiharkan keluar dari PKR dan menjadi ADUN bebas. Ini menjadikan beliau merupakan ADUN Pakatan Rakyat kelima yang keluar parti, selepas tiga ADUN di Perak (dua PKR, satu DAP) dan seorang lagi ADUN PKR di kedah dan menjadi wakil rakyat bebas yang menyokong BN. Badrul juga menafikan beliau terbabit dalam kemalangan dan sedang menjalani rawatan psikitrik sehingga tidak mampu menjaga kawasan pilihan rayanya. Badrul menuding jari kepada Menteri Besar selangor, Tan Sri Abdul Khalid Ibrahim, yang didakwanya turut mencabar kapasiti mentalnya. Beliau yang membaca kenyataan yang telah disediakan berkata tindakan Khalid itu, sebagai seorang ketua PKR, adalah tidak bermoral.Badrul juga menafikan bahawa beliau tidak menjawab surat tunjuk sebab dari Khalid.Sebaliknya, beliau mendakwa telah menjawab surat tunjuk sebab itu pada 2 September.Badrul berkata, beliau ada pengesahan penerimaan surat jawapan itu dari pejabat Khalid serta setiausaha agung PKR.
Isytihar memasuki UMNO
Pada 30 April 2010, beliau menyerahkan borang untuk menyertai Umno setelah enam bulan keluar PKR dan menjadi ADUN Bebas kepada Perdana Menteri yang juga presiden Umno, Datuk Seri Najib Tun Razak dengan disaksikan ahli Majlis Tertinggi (MT) Umno.
Yong Soo Heong
Pada 2 Februari 2008,Yang di-Pertuan Agong,Sultan Mizan Zainal Abidin mengurniakan Darjah Seri Mahkota Wilayah yang membawa gelaran Datuk kepada beliau di Istana Negara.
Pada 20 September 2012, Yong Soo Heong akhirnya mengakui bahawa sekeping foto majlis Perdana Menteri Malaysia, Datuk seri Najib Tun Razak di Pekan, [[Pahang] telah dibega bagi menunjukkan khalayak yang hadir lebih ramai. PM hadir semasa bertemu perwakilan UMNO di Dewan Konvensyen Sultan Ahmad Shah, Pekan , Pahang pada September 2012 .Bernama berusaha mengekalkan standard profesionalisme yang tinggi dan memandang serius integriti di tempat kerja dan akan menyiasat elemen sabotaj itu. Gambar itu telah disiarkan oleh akhbar NST online pada _. Sebelum ini turut muncul gambar yang diedit bagi menonjolkan 'khalayak yang ramai' tetapi Bernama cepat-cepat menafikannya.
Taman Kanak-kanak Tunas Islam
Taman Kanak-kanak Tunas Islam atau nama ringkasnya TK Tunas Islam, merupakan sebuah Taman Kanak-kanak Swasta yang terletak di Jl. Cibubur Iv No 29, Jakarta Timur, Indonesia.
Taman Kanak-kanak Tunas Islam memiliki kod NPSN 20112235. Pada 2010, TK Tunas Islam memiliki jumlah pelajar yang tidak diketahui.. 2010
Kevelaer
Kevelaer merupakan sebuah bandar terletak di daerah Kleve, North Rhine-Westphalia, Jerman.
Kampung Banggol Glugor
Kampung Banggol Glugor merupakan sebuah kampung yang terletak di Baling, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Banggol Glugor, Baling, Kedah adalah 09100.
Sainte-Marie-en-Chanois
Sainte-Marie-en-Chanois ialah komun di jabatan Haute-Saône di Perancis.
Sekolah Jenis Kebangsaan (C) Chung Hua, Tambirat
Sekolah Jenis Kebangsaan (C) Chung Hua Tambirat atau nama ringkasnya SJK Chung Hua Tambirat, merupakan sebuah Sekolah jenis kebangsaan Cina yang terletak di D/A Ppd Samarahan, Jalan Dato Mohd Musa.
Pada 2009, Sekolah Jenis Kebangsaan (C) Chung Hua Tambirat memiliki 33 pelajar lelaki dan 17 pelajar perempuan, menjadikan jumlah keseluruhan murid seramai 50 orang. Ia mempunyai seramai 12 orang guru.2009
Rozsíčka
Rozsíčka merupakan sebuah kampung dan kawasan perbandaran yang terletak di daerah Blansko, wilayah Moravia Selatan, Republik Czech.
Isoleusina
Isoleusina (Ile atau I) ialah suatu asid α-amino yang digunakan dalam biosintesis protein. Rantai sisi isoleusina ialah sejenis hidrokarbon bercabang, yakni satu atom karbon bercantum dengan tiga atom karbon lain. Ia sebuah asid amino alifatik tak berkutub dan tak bercas. Ia merupakan sejenis asid amino perlu bagi manusia, yakni ia tidak dapat dihasilkan badan, dan mesti diperoleh dari luar (dari pemakanan). Isoleusina dapat dihasilkan daripada piruvat dengan enzim penghasil leusina daripada organisma lain seperti bakteria. Selain fungsi nutrien, isoleusina juga ditemui berfungsi dalam kawal atur metabolisme glukosa.
Arked (seni bina)
Arked ialah binaan yang terdiri daripada susunan gerbang, yang saling menolak, dengan disokong oleh tiang, tembok sambut, atau sebuah lalaun bertutup yang dibarisi gerbang pada kedua-dua belahnya. Dalam wilayah beriklim panas atau lembap, arked luaran menyediakan perlindunga buat pejalan kaki. Laluan mungkin dibarisi kedai. Arked mati menindihkan arked pada dinding. Arked mati merupakan ciri seni bina Romawi yang diserapkan ke dalam seni bina Goth.
Laut
thumb|Matahari terbit di atas laut. thumb|upright=1.35|alt=Ombak membadai pantai.|Ombak membadai pantai di [[Teluk Santa Catalina.]] thumb|upright=1.35|alt=Perkapalan di Pelabuhan Singapura|Laut sentiasa penting untuk pembangunan dan perdagangan oleh manusia, seperti di [[Singapura, pelabuhan pemunggahan sementara tersibuk di dunia yang terletak di sebelah salah satu laluan perkapalan utama.]] Laut ialah jasad air masin terhubung yang melitupi melebihi 70 peratus permukaan Bumi. Laut menyederhanakan iklim Bumi dan berperanan penting dalam kitaran unsur-unsur air, karbon, dan nitrogen. Sungguhpun laut telah ditempuh dan dijelajahi sejak zaman purba, kajian sains terhadap laut—oseanografi—bertarikh secara luas sejak pelayaran Kapten James Cook yang menjelajahi Lautan Pasifik pada antara 1768 dengan 1779. Dalam geografi, "laut" digunakan dalam nama-nama lautan yang lebih kecil dan sebahagiannya dikelilingi daratan, seperti Laut Ireland, sementara "lautan" pula digunakan dalam nama-nama lima bahagian terbesar, seperti Lautan Pasifik.
Ion paling banyak di dalam air laut ialah klorida dan natrium. Airnya juga mengandungi magnesium, sulfat, kalsium, kalium, dan banyak komponen lain, sesetengahnya dalam kepekatan minit. Kemasinan sangat berubah-ubah, lebih rendah dekat denan permukaan dan muara sungai besar dan lebih tinggi pada kedalaman lautan; walau bagaimanapun perkadaran relatif garam terlarut tidak sangat berubah-ubah merentasi lautan. Karbon dioksida daripada udara semasa ini diserap oleh laut dalam amaun meningkat, mengurangkan pH air laut dalam proses yang dikenali sebagai pengasidan lautan, yang mungkin sekali merosakkan ekosistem laut pada masa hadapan dekat.
Angin bertiup merentasi permukaan lautan menghasilkan ombak, yang berpecah apabila mencapai air cetek. Angin juga menghasilkan arus permukaan melalui geseran, menghasilkan peredaran perlahan tetapi stabil di serata lautan. Arah peredaran ditentukan oleh faktor termasuk bentuk benua dan putaran Bumi (kesan Coriolis). Arus laut dalam, dikenali sebagai tali sawat penyampai global, membawa air sejuk dari dekat dengan kutub ke setiap lautan. Pasang surut, naik turun aras laut yang secara amnya dua kali sehari, disebabkan oleh putaran Bumi dan kesan gravitasi Bulan yang mengorbit dan, kepada takat kurang, Matahari. Pasang surut mungkin mempunyai julat sangat tinggi di teluk atau muara. Tsunami yang memusnah boleh disebabkan oleh gempa bumi bawah laut yang bangkit daripada pergerakan plat tektonik di bawah lautan, letusan gunung berapi, gelongsoran tanah besar, atau hentaman meteorit besar.
Pelbagai hidupan, termasuk virus, bakteria, protis, alga, tumbuhan, kulat dan haiwan, tinggal di dalam laut, yang menyediakan pelbagai habitat dan ekosistem laut, daripada air permukaan bercahaya matahari kepada kedalaman sangat besar dan tekanan zon abis sejuk dan gelap. Laut mempunyai garis lintang berlainan daripada air sejuk di bawah air batu Artik kepada kepelbagaian terumbu karang berwarna-warni di kawasan tropika. Banyak kumpulan utama organisma berubah ansur di laut dan hidupan mungkin telah bermula di situ.
Laut membekali orang dengan bekalan makanan yang mencukupi, terutamanya ikan, tetapi juga kerang-kerangan, mamalia dan rumpai laut, sama ada dikutip di alam liar atau di dalam air penternakan. Eksploitasi berlebihan sumber makanan ini sudah menjadi masalah besar. Laut juga mempunyai tujuan lain, termasuk perdagangan, pelancongan, penyarian galian, penjanaan kuasa, peperangan, dan kegiatan senggang seperti renang, luncur air, pelayaran dan selam skuba. Laut juga mengalami pencemaran laut. Laut memegang peranan penting dalam budaya sepanjang sejarah, dengan kemunculan utama dalam sastera seawalnya sejak terkarangnya Odýsseia dikaryakan Homeros, dalam penggambaran seni, dalam seni panggung dan filem malah dalam muzik klasik. Secara lambang, laut muncul sebagai raksasa seperti Scylla dalam mitologi dan mewakili minda tidak sedar dalam pentafsiran mimpi.
Peristilahan
"Laut" pada asalnya membawa maksud arah mata angin sebelah kiri laluan peredaran Matahari yang kini disebutkan sebagai "utara"; ia merupakan istilah asal turunan akar Austronesia *lahud yakni arah mengalir turunnya sungai dari puncanya dari dalam pulau Sumatera yang menjadi titik rujukan; pengungkapan ini sewarisan bersama bahasa-bahasa serumpun lain yang mempunyai perkataan bermaksud sama seperti ꦭꦺꦴꦂ lor dalam bahasa Jawa, لوُد lūd dalam bahasa Tausug serta ᨒᨕᨘ /lauʔ/ dalam bahasa Bugis. Peralihan kuasa pengaruh dalam alam Melayu ke semenanjung Melayu yang dikelilingi jasad air di bahagian selatan pada abad ke-14 menjadikan pengungkapan ini tidak sesuai dengan pemerhatian alam sekitar semasa lalu istilah ini diganti dengan kata "utara" yang menyerap bahasa Sanskrit sambil lama-kelamaan "laut" disempitkan maknanya kepada jasad air besar ini. Walau bagaimanapun, kefahaman asal ini masih kekal dalam beberapa istilah mata angin terbitan berkaitan arah ini seperti "barat laut" dan "timur laut".
Takrifan
thumb|300px|Sistem saling hubung lautan dunia.|alt=Peta unjuran silinder untuk lautan dunia. Laut ialah sistem saling hubung semua perairan lautan Bumi, termasuk lima buah "lautan" ternama, Lautan-Lautan Atlantik, Pasifik, Hindi, Selatan dan Artik. Perkataan "laut" digunakan dalam nama jasad air laut tertentu dan lebih kecil, seperti Laut Utara atau Laut Merah. Tiada pembezaan tegas antara laut dengan lautan, tetapi laut adalah lebih kecil, dan disempadani oleh daratan secara separa (sebagai laut pinggir) atau sepenuhnya (sebagai laut pedalaman), pada skala lebih kecil daripada seperti Lautan Atlantik. Walau bagaimanapun, Laut Sargasso tidak mempunyai garis pinggir laut dan terletak di dalam arus bulat, Gir Atlantik Utara. Laut secara amnya lebih besar daripada tasik dan mengandungi air masin, tetapi Laut Galilee merupakan tasik air tawar. Konvensyen Bangsa-Bangsa Bersatu tentang Undang-Undang Laut menyatakan bahawa semua lautan ialah "laut".
Sains fizikal
right|thumb|300px|Imej komposit Bumi dicipta oleh [[NASA pada 2001.]]
Bumi ialah satu-satu planet dalam Sistem Suria dengan air permukaan cecair, tetapi planet kebumian dalam sistem planet luar suria mungkin mempunyai lautan. Laut melitupi melebihi 70 peratus permukaan Bumi dengan air cecair. Kira-kira 97.2 peratus air Bumi dijumpai di laut, kira-kira 1360000000 km3 air masin. Selebihnya, 2.15 peratus merupakan air batu di dalam glasier, mendapan permukaan dan air batu laut, dan 0.65 peratus merupakan wap dan air tawar cecair di dalam tasik, sungai, tanah dan udara. Terlihat dari angkasa, planet kita kelihatan sebagai sebuah "guli biru" untuk pelbagai bentuk air: lautan masin, air batu laaut, awan. Pengarang cereka sains, Arthur C. Clarke, pernah mencadangkan bahawa "Bumi" patut dinamai "Lautan" kerana laut merupakan ciri dominannya.
Oseanografi fizikal, atau fizik laut, mengkaji sifat fizikal lautan termasuk struktur suhu-kemasinan, campuran, ombak, ombak dalaman, pasang surut dalaman, dan arus. Pergerakan air dalam bentuk arus, pasang surut dan ombak mempengaruhi garis pinggir laut dan mengubah suai iklim kawasan pinggir laut. Geografi fizikal laut melibatkan kajian bentuk dan takat lembangan lautan garis pinggir laut daratan bersempadan di laut. Struktur dan relief dasar laut menyediakan bukti bahan yang daripadanya Bumi terdiri, hanyutan benua, taburan zon kegiatan seismos dan gunung berapi dan longgokan bahan enapan yang akhirnya mungkin membentuk batu enapan.
Air laut
Kemasinan sesebuah jasad air adalah berlainan dengan penyejatan daripada permukaannya (ditingkatkan dengan suhu tinggi, angin dan pergerakan ombak), mendakan, pembekuan atau peleburan air batu laut, peleburan glasier, influks air sungai tawar, dan percampuran jasad air dengan kemasinan berlainan. Laut Baltik, contohnya, adalah di kawasan iklim sejuk dengan penyejatan rendah, mempunyai banyak sungai yang mengalir ke dalamnya dan pengisian semula berjeda dari Laut Utara yang mewujudkan lapis bawah sejuk dan tumpat yang jarang sekali bercampur dengan lapisan permukaan. Lapisan teratas mungkin mempunyai kemasinan 10 hingga 15 ‰, dengan aras yang mungkin lebih rendah di muara. Laut Merah yang panas mempunyai penyejatan tinggi tetapi sedikit mendakan; beberapa batang sungai mengalir ke dalamnya, dan Bab al-Mandab, menyambungkannya dengan Teluk Aden, adalah sempit, maka kemasinannya berpuratakan 40 ‰.
Suhu laut bergantung pada amaun radiasi suria jatuh ke atas permukaanya. Di kawasan tropika, dengan matahari hampir tegak di atas, suhu lapisan permukaan boleh meningkat melebihi 30 °C sementara dekat dengan kutub, suhu dalam keseimbangan dengan air batu laut ialah kira-kira -2 °C. Ada peredaran air berterusan di lautan. Arus permukaan panas menyejuk sebaik bergerak jauh dari kawasan tropika, dan air menjadi lebih tumpat dan tenggelam. Air sejuk bergerak kembali ke arah garisan khatulistiwa sebagai arus laut dalam, dipacu oleh perubahan suhu dan ketumpatan air, sebelum akhirnya naik ke atas lagi ke arah permukaan. Air laut dalam mempunyai suhu antara -2 °C dengan 5 °C di semua bahagian glob.
Air laut mempunyai takat beku kira-kira −1.8 °C. Apabila suhunya menjadi cukup rendah, hablur air batu membentuk di atas permukaan. Ini berpecah menjadi bahagian kecil dan bertaut menjadi cakera rata yang membentuk satu ampaian tebal dikenali sebagai frazil. Dalam keadaan tenang, ini membeku menjadi satu lembar rata nipis dikenali sebagai nilas, yang menebal sebaik air batu baharu membentuk di bahagian bawahnya. Di laut yang lebih bergelora, hablur air batu bergabung bersama-sama menjadi cakera rata dikenali sebagai lempeng. Ini menggelongsor di bawah satu sama lain dan bertaut untuk membentuk flo. Dalam proses pembekuan, air masin dan udara terperangkap di antara hablur air batu. Nilas mungkin mempunyai kemasinan 12–15 ‰, tetapi menjelang masa air batu laut berumur satu tahun, ini menurun kepada 4–6 ‰.
Amaun cahaya yang menembusi laut bergantung pada sudut matahari, keadaan cuaca dan kekeruhan air. Banyak cahaya dipantulkan di permukaan, dan cahaya merah diserap di beberapa meter teratas. Bahaya kuning dan hijau mencapai kedalaman lebih besar, dan cahaya bru dan lembayung mungkin tembus sedalam 1000 m. Ada cahaya tidak cukup untuk fotosintesis dan pertumbuhan tumbuhan melebihi kedalaman kira-kira 200 m.
Pengasidan lautan
Air laut agak alkalin dan mempunyai pH praindustri kira-kira 8.2. Lebih kini, kegiatan antropogen telah meningkatkan kandungan karbon dioksida atmosfera secara berterusan; kira-kira 30–40% daripada CO2 tambahan diserap oleh lautan, membentuk asid karbonik dan merendahkan pH (kini di bawah 8.1 ) melalui satu proses dipanggil pengasidan lautan (lihat Kitaran karbon). pH dijangkakan mencapai 7.7 (mewakili peningkatan 3 ganda lipat untuk kepekatan ion hidrogen) menjelang tahun 2100, yang merupakan satu perubahan ketara dalam seabad.
Satu unsur penting untuk pembentukan bahan rangka pada haiwan laut ialah kalsium, tetapi kalsium karbonat menjadi lebih larut dengan tekanan, maka cangkerang dan rangka karbonat melarut di bawah kedalaman pampasan karbonat. Kalsium karbonat juga menjadi lebih larut pada pH lebih rendah, maka pengasidan lautan paling sekali mempunyai kesan parah terhadap organisma laut dengan cangkerang berkapur, seperti tiram, kepah, landak laut dan batu karang, kerana kebolehannya untuk membentuk cangkerang akan menurun, dan kedalaman pampasan karbonat akan meningkat lebih dekat dengan permukaan laut. Organisma plankton yang terjejas akan termasuk moluska kesiputan dikenali sebagai pteropod, dan alga bersel tunggal dipanggil kokolitoforid dan foraminifera. Kesemua ini ialah bahagian penting rantai makanan dan penyusutan bilangannya akan mempunyai akibat ketara. Di kawasan tropika, batu karang paling sekali terjejas dengan parah sebaik keadaan menjadi lebih sukar untuk membina rangka kalsium karbonatnya, ikutannya menjejaskan penghuni terumbu dengan buruk.
Kadar perubahan kimia lautan semasa kelihatan tanpa duluan dalam sejarah geologi Bumi, menjadikan sebaik mana ekosistem laut akan boleh menyesuai terhadap keadaan masa hadapan hampir yang berubah-ubah tidak jelas. Yang merupakan kerisauan tertentu ialah cara gabungan pengasidan dengan penegas tambahan jangkaan suhu lebih tinggi dan paras oksigen lebih rendah akan menjejaskan laut.
Ombak permukaan lautan
thumb|alt=Rajah menunjukkan pergerakan bidang bendalir sebagai pas ombak|Pergerakan [[bidang bendalir sebagai pas ombak.]] thumb|alt=Rajah menunjukkan ombak menghampiri pesisir|Apabila ombak memasuki air cetek, ombak itu menjadi perlahan dan amplitudnya (ketinggiannya) meningkat.
Angin bertiup di atas permukaan sesebuah jasad air membentuk ombak yang serenjang dengan arah ombak. Geseran antara udara dengan air disebabkan oleh satu bayu lembut di atas kolam menyebabkan riak membentuk. Satu tiupan kuat melepasi lautan menyebabkan ombak lebih besar sebaik udara bergerak menolak rabung air. Ombak mencapai ketinggian maksimumnya apabila kadar yang padanya ombak bergerak hampir memadani kelajuan angin. Di perairan terbuka, apabila angin bertiup secara berterusan (seperti yang berlaku di Hemisfera Selatan dalam Roaring Forties), jisim air panjang dan teratur dipanggil alun berguling merentasi lautan. Sekiranya angin berhenti berhembus, pembentukan ombak mengurang, tetapi ombak yang telah terbentuk terus bergerak dalam arah asalnya sehingga menemui daratan. Saiz ombak bergantung pada lingkup angin (jarak angin yang telah berhembus merentasi air) dan kekuaran dan tempoh angin itu. Apabila ombak bertemu dengan satu sama lain datang dari arah berlainan, gangguan antara kedua-duanya boleh menghasilkan laut berpecah dan tidak nalar.
Puncak ombak dikenali sebagai rabung; titik terendah di antara ombak ialah jurang; dan jarak di antara rabung ialah panjang ombak. Ombak ditolak merentasi permukaan laut oleh angin, tetapi ini mewakili satu perpindahan tenaga dan bukan pergerakan air mendatar. Apabila ombak mendekat, molekul air pada satu titik meningkat ke atas dan apabila ombak berundur, molekul air menurun, bergerak dalam corak yang kasar-kasar bulat setiap kali ombak berlalu. Yang dekat dengan permukaan bergerak lebih daripada yang lebih rendah. Apabila ombak mendekati daratan dan bergerak ke dalam air cetek, tingkah lakunya berubah. Sekiranya mendekat pada satu sudut, ombak mungkin membengkok atau melilit di sekitar objek seperti batu atau tanjung tinggi. Apabila molekul berayun terdalam dalam ombak datang bersentuh dengan dasar laut, geseran antara air dengan pantai memperlahankan ombak, rabung menjadi lebih hampir dengan satu sama lain dan amplitudnya meningkat. Ombak mengubah tampang sisi sebaik rabung bergerak dengan lebih pantas daripada dasar dan akhirnya, ombak "berpecah" sebaik rebah ke hadapan, menjadi jisim air berbusa yang rebah. Ini meluru dalam lembar di pantai sebelum berundur ke dalam laut di bawah pengaruh graviti.
Tsunami
Tsunami ialah satu bentuk ombak tidak biasa disebabkan oleh satu peristiwa berkuasa tidak kerap seperti gempa bumi bawah air atau gelongsoran tanah, hentaman meteorit, letusan gunung berapi atau tanah runtut ke dalam laut. Peristiwa-peristiwa ini boleh menaikkan atau menurunkan permukaan laut secara sementara di kawasan terjejas, biasanya sebanyak beberapa kaki. Tenaga keupayaan air laut tersesar bertukar menjadi tenaga kinetik, menghasilkan ombak cetek, tsunami, menjejari keluar pada halaju yang berkadar dengan punca kuasa dua kedalaman air dan lalu bergerak di lautan lepas dengan jauh lebih pantas daripada di pentas benua. Di laut lepas dalam, tsunami mempunyai panjang ombak sekitar 80 - 300 mi, bergerak pada kelajuan melebihi 600 mph dan biasanya mempunyai ketinggian kurang daripada tiga kaki, maka tsunami ini kerap terlepas tanpa disedari pada peringkat ini. Sebaliknya, ombak permukaan lautan disebabkan oleh angin mempunyai panjang ombak sebanyak beberapa ratus kaki, bergerak sehingga 65 mph dan setinggi 45 ft.
Peristiwa pencentus di atas pentas benua mungkin menyebabkan tsunami tempatan di bahagian daratan dan tsunami jauh yang bergerak merentasi lautan. Tenaga ombak lesap hanya secara beransur, tetapi tersebar di atas hadapan ombak, maka sebaik ombak menjejari pergi dari sumber, hadapannya menjadi lebih panjang dan tenaga purata mengurang, maka pesisir jauh akan, pada purata, dikenakan oleh ombak lebih lemah. Walau bagaimanapun, sebaik kelajuan ombak dikawal oleh kedalaman air, ombak itu tidak bergerak pada kelajuan sama di semua arah, dan ini mempengaruhi arah hadapan ombak–kesan yang dikenali sebagai biasan–yang boleh menumpukan kekuatan tsunami yang mara di sesetengah kawasan dan melemahkannya di kawasan lain menurut topografi bawah laut.
thumb|left|alt=Tsunami di Thailand|[[Gempa bumi dan tsunami Lautan Hindi 2004|Tsunami 2004 di Thailand.]] Sebaik tsunami bergerak ke dalam air lebih cetek kelajuannya menurun, panjang ombaknya memendek dan amplitudnya meningkat secara mendadak, bertingkah laku dalam cara sama dengan gelombang janaan angin di dalam air cetek, tetapi pada skala jauh lebih besar. Sama ada jurang atau rabung tsunami boleh tiba di pinggir laut dahulu. Dalam kes dahulu, laut berundur ke belakang dan meninggalkan kawasan subpasang surut dekat dengan pesisir terdedah yang menyediakan amaran berguna untuk orang di daratan. Apabila tiba, rabung biasanya tidak berpecah tetapi meluru ke daratan, membanjiri segala di laluannya. Banyak kemusnahan mungkin disebabkan oleh air banjir mengalir balik ke dalam laut selepas tsunami melanggar, mengheret puing dan orang bersamanya. Kerap beberapa tsunami disebabkan oleh peristiwa geologi tunggal dan tiba pada sela antara lapan minit dengan dua jam. Ombak pertama yang tiba di pesisir mungkin bukan yang terbesar atau paling memusnah. Sekali-sekala, tsunami mungkin bertansformasi menjadi bena, biasanya di teluk cetek atau di muara. Sistem amaran tsunami bergantung pada fakta bahawa ombak gempa bumi disebabkan oleh gempa bumi bergerakdi seluruh dunia pada sekitar 14400 km sejam, membolehkan kawasan terancam diberi amaran terhadap kemungkinan tsunami. Ukuran daripada satu rangkaian stesen pengukuran aras laut memungkinkan pengesahan atau pembatalan amaran tsunami.
Arus
thumb|upright=1.35|alt=Peta menunjukkan arus permukaan|Arus permukaan: merah–panas, biru–sejuk.
thumb|right|upright=1.35|Alt=Peta menunjukkan sawat penyampai global|Sawat penyampai global ditunjukkan dalam warna biru dengan arus permukaan lebih panas dalam warna merah. Arus permukaan hanya mempengaruhi beberapa ratus meter (ela) laut teratas, tetapi ada juga aliran berskala besar dalam kedalaman lautan disebabkan oleh pergerakan jisim air dalam. Satu arus lautan dalam mengalir di seluruh semua lautan dunia dan dikenali sebagai peredaran termohalin atau sawat penyampai global. Pergerakan ini adalah perlahan dan dipacu oleh perbezaan ketumpatan air disebabkan oleh variasi kemasinan dan suhu. Di garis lintang tinggi air disejukkan oleh suhu atmosfera rendah dan menjadi lebih masin sebaik air batu laut menghablur keluar. Kedua-dua faktor ini menjadikannya lebih tumpat, dan air tenggelam. Dari laut dalam dekat dengan Greenland, air sedemikian mengalir ke arah selatan di antara jisim bumi benua di mana-mana daripada kedua-dua bahagian Lautan Atlantik. Apabila mencapai Lautan Antartik, air disertai oleh jisim air sejuk dan tenggelam yang lanjut dan mengalir ke arah timur. Air ini kemudian terpisah kepada dua saliran yang bergerak ke arah utara ke Lautan Hindi dan Lautan Pasifik. Di sini air memanas secara beransur, menjadi kurang tumpat, meningkat ke arah permukaan dan berpusing balik ke arah sendiri. Sesetengah mengalir kembali ke Lautan Atlantik. Jangka masa yang diambil untuk corak peredaran ini menjadi lengkap ialah seribu tahun.
Selain gir, ada arus permukaan sementara yang berlaku di bawah keadaan tertentu. Apabila ombak menemui pesisir pada satu sudut, arus susur pesisir tercipta sebaik air ditolak selari dengan garis pinggir laut. Air berpusar ke pantai pada sudut tegak dengan ombak menghampir tetapi terus mengalir pergi di bawah kesan graviti. Makin besar ombak berpecah, makin panjang pantai dan makin serong ombak menghampir, makin kuat arus susur pesisir. Arus-arus ini boleh menganjakkan isi padu besar pasir atau kelikir, menghasilkan tetanjung dan menghilangkan pantai dan saluran air berisi dengan kelodak. Arus simbar boleh berlaku apabila air melonggok dekat dengan pesisir dari ombak menghampir dan dicorongkan keluar ke laut melalui saluran di dasar laut. Ini mungkin berlaku di kancing di beting pasir atau dekat dengan struktur buatan manusia seperti benteng hakisan. Arus kuat ini boleh mempunyai halaju 3 ft sesaat, boleh membentuk di tempat berlainan pada peringkat pasang surut berlainan dan boleh membawa sesiapa yang sedang bermandi-manda dan tidak berhati-hati pergi. Arus menjulang sementara boleh berlaku apabila angin menolak air pergi dari daratan dan air lebih dalam meningkat untuk menggantikannya. Air sejuk ini kerap kaya dengan nutrien dan menghasilkan mekar fitoplankton dan peningkatan besar daya pengeluaran laut.
Pasang surut
Pasang surut ialah kenaikan dan penurunan aras air secara nalar dialami oleh laut dan lautan sebagai gerak balas kepada pengaruh gravitasi daripada Bulan dan Matahari, dan kesan putaran Bumi. Semasa setiap kitaran pasang surut, di mana-mana tempat air naik kepada ketinggian maksimum dikenali sebagai "air pasang" sebelum menyurut pergi lagi kepada aras "air surut" minimum. Sebaik air menyurut, keadaan ini semakin lama semakin mendedahkan pesisir hadapan, juga dikenali sebagai zon pasang surut. Perbezaan ketinggian antara air pasang dengan air surut dikenali sebagai julat pasang surut atau amplitud pasang surut.
Kebanyakan tempat mengalami dua air pasang harian, berlaku pada selangan kira-kira 12 jam dan 25 minit. Ini merupakan separuh daripada tempoh 24 jam dan 50 minit untuk Bumi membuat satu peredaran lengkap dan mengembalikan Bulan kepada posisinya dahulu yang relatif untuk pemerhati. Jisim Bulan kira-kira ialah 27 juta kali lebih kecil daripada Matahari, tetapi 400 kali lebih hampir dengan Bumi. Daya pasang surut atau daya penaik air pasang mengurang dengan cepat dengan jarak, maka Bulan mempunyai kesan melebihi dua kali daripada kesan Matahari terhadap pasang surut. Bonjol terbentuk di lautan di tempat, apabila bumi berada paling hampir dengan Bulan, kerana tempat ini juga merupakan tempat kesan graviti Bulan adalah lebih kuat. Di bahagian Bumi yang bertentangan, daya bulan berada pada yang terlemah dan ini menyebabkan satu lagi bonjol membentuk. Apabila Bulan berputar mengelilingi Bumi, begitu juga bonjol lautan ini bergerak mengelilingi Bumi. Tarikan gravitasi Matahari juga bertindak terhadap laut, tetapi kesannya terhadap pasang surut adalah kurang berkuasa daripada yang oleh Bulan, dan apabila Matahari, Bulan dan Bumi kesemuanya dijajarkan (bulan purnama dan anak bulan), kesan tergabung menghasilkan "pasang surut perbani" tinggi. Sebaliknya, apabila Matahari berada pada 90° daripada Bulan seperti terlihat dari Bumi, kesan gravitasi tergabung terhadap pasang surut adalah kurang menyebabkan "pasang surut anak" lebih rendah.
Aliran pasang surut air laut ditentang oleh inersia air dan boleh dipengaruhi oleh jisim daratan. Di tempat seperti Teluk Mexico, yang daratannya yang memaksa pergerakan bojol, hanya satu set pasang surut mungkin berlaku pada setiap hari. Tepi pesisir dari sebuah pulau mungkin ada kitaran harian kompleks dengan empat kali air pasang. Selat-selat pulau di Chalkis di Euboea mengalami arus kuat yang tiba-tiba menukar arah, secara amnya empat kali sehari tetapi sehingga 12 kali sehari apabila bulan dan matahari terpisah pada 90 darjah. Di tempat yang mempunyai teluk atau muara berbentuk corong, julat pasang surut boleh dibesarkan. Teluk Fundy ialah contoh klasik untuk ini dan boleh mengalami pasang surut musim bunga setinggi 15 m. Sungguhpun pasang surut adalah nalar dan boleh ramal, ketinggian air pasang boleh direndahkan oleh angin luar pesisir dan ditingkatkan oleh angin laut. Tekanan tinggi di pusat antisiklon menolak turun terhadap air dan berhubung kait dengan air surut rendah yang tidak normal sementara kawasan tekanan rendah mungkin menyebabkan air pasang yang sangat tinggi. Pusuan ribut boleh berlaku apabila angin tinggi menimbunkan air melawan pinggir laut di kawasan cetek dan ini, berganding dengan sistem tekanan rendah, boleh meningkat permukaan laut pada air pasang secara dramatik. Pada 1900, Galveston, Texas mengalami pusuan 15 ft semasa sebuah hurikan yang menenggelami bandar raya itu, mengorbankan melebihi 3,500 orang dan memusnahkan 3,636 buah rumah.
Lembangan lautan
Bumi terdiri daripada sebuah teras pusat bermagnet, sebuah mantel yang kebanyakannya cecair dan sebuah petala luar tegar dan keras (atau litosfera), yang terdiri daripada kerak batuan Bumi dan lapis luar mantel yang kebanyakannya pepejal yang lebih dalam. Di daratan, kerak dikenali sebagai kerak benua sementara di bawah laut, kerak dikenali sebagai kerak lautan. Kerak lautan terdiri daripada basalt yang tumpat secara relatif dan setebal kira-kira lima hingga sepuluh kilometer (tiga hingga enam batu). Litosfera yang tipis secara relatif terapung di atas mantel yang lebih lemah dan lebih panas dan diretakkan kepada sebilangan plat tektonik. Di tengah-tengah lautan, magma malar ditujah melalui dasar laut di antara plat bersebelahan untuk membentuk permatang tengah laut dan di sini arus perolakan di dalam mantel cenderung untuk memacu dua buah plat untuk berpisah. Selari dengan permatang ini dan lebih dekat dengan pinggir laut, sebuah plat lautan mungkin menggelongsor di bawah sebuah plat lautan yang lain dalam proses yang dikenali sebagai pembenaman. Parit yang dalam terbentuk di sini dan proses ini diiringi oleh geseran sebaik plat mengisar bersama-sama. Pergerakan ini berterusan dalam sentakan yang menyebabkan gempa bumi, haba terhasil dan magma dipaksa ke atas menghasilkan gunung bawah air, yang sesetengahnya mungkin membentuk rantai pulau gunung berapi dekat dengan parit dalam. Dekat dengan sesetengah sempadan di antara daratan dengan laut, plat lautan yang agak lebh tumpat menggelongsor di bawah plat benua dan lebih parit pembenaman terbentuk. Sebaik plat lautan mengisar bersama-sama, plat benua tercangga dan melengkok menyebabkan pembinaan gunung dan kegiatan seismos.
Pinggir laut
Zon pertemuan daratan dengan laut dikenali sebagai pinggir laut dan bahagian di antara air surut musim bunga terendah dengan had atas dicapai oleh ombak membadai ialah pesisir. Pantai ialah himpunan pasir atau pantai di pesisir. Tanjung tinggi ialah satu titik daratan menganjur keluar ke dalam laut dan promontori lebih besar dikenali sebagai tanjung. Lekukan garis pinggir laut, terutamanya di antara dua buah tanjung tinggi, ialah teluk, teluk kecil dengan serokan sempit ialah pesolot dan teluk besar mungkin dirujuk sebagai telukan. Garis pinggir laut dipengaruhi oleh sebilangan faktor termasuk kekuatan ombak tiba di pesisir, kecerunan pinggir darat, rencaman dan kekerasan batu pinggir laut, kecondongan cerun luar pesisir dan perubahan aras daratan kerana julangan atau penenggelaman setempat. Biasanya, ombak bergulung ke arah pesisir pada kadar enam hingga seminit dan ini dikenali sebagai ombak membina kerana cenderung untuk enggerakkan bahan ke pantai dan mempunyai sedikit kesan hakisan. Ombak ribut tiba di pesisir dalam sesaran cepat dan dikenali sebagai ombak memusnah kerana damparan menggerakkan bahan pantai ke arah laut. Di bawah pengaruh kedua-duanya, pasir dan kerikil di atas pantai terkandas bersama-sama dan terlelas. Pada sekitar air pasang, kuasa ombak ribut menghentam kaki cenuram mempunyai kesan mengecai kerana udara di dalam rekahan dan celah dimampatkan dan kemudian cepat mengembang dengan lepasan tekanan. Pada masa sama, pasir dan pebel mempunyai kesan menghakis kerana tercamapk melawan batu. Ini cenderung untuk memotong bawah cenuram, dan proses luluhawa normal seperti tindakan ibun menyusul, menyebabkan kemusnahan lanjut. Secara beransur, platform potongan ombak berkembang di kaki cenuram dan ini mempunyai kesan perlindungan, mengurangkan hakisan ombak lanjut.
Bahan yang haus daripada pinggir daratan akhirnya berakhir di laut. Di sini bahan itu tertakluk kepada atrisi kerana arus mengalir selari dengan pinggir laut menyental saluran dan mengangkut pasir dan pebel pergi dari tempat aslinya. Enapan yang dibawa ke laut oleh sungai mengenap di atas dasar laut menyebabkan delta untuk membentuk di muara. Kesemua bahan ini bergerak ke belakang dan ke hadapan di bawah pengaruh ombak, pasang surut dan arus. Pengorekan memindahkan bahan dan memperdalam saluran tetapi mungkin mempunyai kesan yang tidak dijangkakan di tempat lain di garis pinggir laut. Kerajaan melaksanakan usaha untuk mencegah pembanjiran daratan dengan pembinaan pemecah ombak, tembok laut dan pertahanan laut lain. Sawar Thames direka untuk melindungi London daripada pusuan ribut dan daik dan tetambak dibina untuk mengawal aliran air dan melindungi tanah pulih guna daripada laut daripada pembanjiran. Salah satu benteng buatan manusia yang terpanjang ialah sistem tetambak Mississippi, menganjur kira-kira sejuah 1000 km di sepanjang sungai itu dari Tanjung Girardeau di Delta Mississippi, dan tujuannya adalah untuk melindungi bandar raya New Orleans. Lapangan Terbang Antarabangsa Hong Kong dibina di atas sebuah pulau buatan, dibentuk dengan mengaraskan dua buah pulau wujud dan memulihgunakan 9.38 km2 dasar laut bersebelahan.
Aras laut
Sepanjang kebanyakan masa geologi, aras laut adalah lebih tinggi daripada aras kini. Faktor utama yang mempengaruhi aras laut ialah hasil perubahan kerak lautan, dengan trend menurun dijangkakan untuk berterusan dalam jangka sangat panjang. Pada maksimum glasier terakhir, kira-kira 20,000 tahun lalu, aras laut ialah 120 m di bawah aras kini. Kira-kira selama 100 tahun terakhir, arus laut telah meningkat pada kadar purata kira-kira 1.8 mm setahun. Kebanyakan peningkatan ini boleh dianggap berpunca daripada peningkatan suhu laut dan pengembangan terma sedikit yang terhasil untuk 500 m air atas. Sumbangan tambahan, sebanyak sesuku jumlah, datang daripada air bersumber di daratan, seperti salji dan glasier cair dan penyarian air tanah untuk pengairan dan keperluan pertanian dan keperluan manusia lain. Trend yang meningkat daripada pemanasan global dijangkakan berterusan sehingga sekurang-kurangnya penghujung abad ke-21.
Kitaran air
Laut memainkan peranan dalam kitaran air atau hidrologi, yang melibatkan air menyejat dari lautan, bergerak melalui atmosfera sebagai wap, memeluwap, jatuh sebagai hujan atau salji, lalu mengekalkan hidupan di daratan, dan kebanyakannya kembali ke laut. Juga di Gurun Atacama, tempat hujan jarang sekali berlaku, awan kabut tumpat dikenali sebagai camanchaca berhembus masuk dari laut dan menyokong hidupan tumbuhan.
Kitaran karbon
Lautan mengandungi kuantiti karbon giat terkitar terbesar di dunia dan hanya kedua-dua selepas litosfera dalam amaun karbon yang disimpan. Lapisan permukaan lautan memegang amaun karbon organik terlarut besar yang cepat ditukarkan dengan atmosfera. Kepekatan lapisan dalam untuk karbon tidak organik terlarut ialah kira-kira 15 peratus lebih tinggi daripada yang untuk lapisan permukaan dan kekal selama jangka masa lebih lama. Peredaran termohalin menukarkan karbon di antara kedua-dua lapisan ini.
Karbon memasuki lautan sebaik karbon dioksida atmosfera melarut di lapisan permukaan dan ditukarkan menjadi asid karbonik, bikarbonat dan karbonat: CO2 (aq) + H2O H2CO3  HCO3− + H+  CO32− + 2 H+. Proses ini membebaskan ion hidrogen, lalu menurunkan pH lautan.